WASHINGTON U SJENI PRLJAVE BOMBE 11/6/02 - 2002-06-11
Američke vlasti su jučer objavile da su uhapsile jednog Amerikanca za kojeg se sumnja da je operativac al-Qaide koji je vršio osmatranj
Premda te ”prljave bombe“, kako kažu naučnici, ne mogu izazvati tako katastrofalna razaranja kao pravo atomsko oružje - one i dalje predstavljaju ozbiljnu prijetnju.Prema nalazima objavljenim u izvještaju kojeg je pripremio Centar za Strateške i Medjunarodne Studije, jedna takva bomba težine od oko dvije tone,detonirana - prema hipotetičnom scenariju - u autobusu parkiranom na Mall-u, gdje je centar svih turističkih atrakcija u Washingtonu, veoma blizu vladinim službama , Bijeloj Kući i zgradi Kongresa - kontaminirala bi tek nekoliko okolnih blokova u centru grada. Medutim, Michael Levi iz nacionalnog Udruženja američkih naučnika vjeruje da efekat takvog udara zavisi uveliko od količine radioaktivnog materijala u samoj bombi. On kaže da svakako nije bezopasno imati posla sa bilo kakvim radioaktivnim materijalom, ali sigurnost veoma zavisi od jačine radioaktivnog materijala i od toga gdje se on nadje. Ako govorimo o maloj količini cesiuma - on može kontaminirati više od dozvoljenog nivoa, ali ne može imati masivne posljedice po zdravlje. Ovaj radioaktivni materijal je naširoko dostupan, dostupniji nego mi možemo i zamisliti. Ako, medjutim, govorimo o cobaltu 60, on je veoma dobro zaštićen u pogonima gdje ga ima u upotrebi. Medjutim, ukoliko je neko planirao jedan usredsredjen napad, unaprijed je morala biti otudjena odredjena količina tog materijala, a efekti širenja takvog materijala bili bi ogromni. Radnici hitnih službi koji bi pohitali na mjesto napada najviše bi se izložili riziku, i čitavo područje bi moralo biti evakuirano, što bi vladu i poslovanja onemogućilo za više mjeseci, navodi se dalje u izvještaju. Ljudi koji bi se tu zatekli oboljevali bi od raka u većem stepenu. Sve ove prognoze preuzete su iz slučaja Chernobyl, kad je došlo do pojačane radijacije nakon katastrofe u nuklearnoj elektrani. Ovdje u Washingtonu, neki reagiraju strahom, neki drugi vjeruju da vlada poduzima ono što je neophodno da se poduzme. - Šetala sam jutros po DC-u. Nakon što sam čula vijest, pomislila sam, o Bože, koliko će sve ovo oko mene još da postoji... Mislim, prilično sam uplašena, kaže Marcy Shelton, dok Mike Randal, prisjećajući se 11.septembra, dodaje da ne bi želio da još jednom prolazi kroz to, ali dodaje da je to mogućnost koja se mora uzeti u obzir. Rachel Messing je mnogo smirenija i kaže da je upravo umiruje to što vidi da čine nešto kako bi pronašli te ljude. Ako su već nešto otkrili, uhapsili ljude - znači da nešto čine...zaključuje ova djevojka.